CELEX: 52015DP0059
Language: fi
Date: 2015-03-11 00:00:00
Title: Euroopan parlamentin päätös 11. maaliskuuta 2015 Theodoros Zagorakisin parlamentaarisen koskemattomuuden pidättämistä koskevasta pyynnöstä (2015/2048(IMM))

30.8.2016   
            
            
               FI
            
            
               Euroopan unionin virallinen lehti
            
            
               C 316/194
            
         P8_TA(2015)0059
   Theodoros Zagorakisin parlamentaarisen koskemattomuuden pidättämistä koskeva pyyntö
   Euroopan parlamentin päätös 11. maaliskuuta 2015 Theodoros Zagorakisin parlamentaarisen koskemattomuuden pidättämistä koskevasta pyynnöstä (2015/2048(IMM))
   (2016/C 316/23)
   
      Euroopan parlamentti, joka
   
               —
            
            
               on ottanut vastaan Kreikan korkeimman tuomioistuimen apulaissyyttäjän 19. joulukuuta 2014 jättämän pyynnön, josta on ilmoitettu 28. tammikuuta 2015 pidetyssä täysistunnossa ja joka koskee Theodoros Zagorakisin koskemattomuuden pidättämistä Thessalonikissa vireillä olevaa rikosoikeudellista menettelyä E2010/3844 varten,
            
         
               —
            
            
               on kuullut Theodoros Zagorakisia työjärjestyksen 9 artiklan 5 kohdan mukaisesti,
            
         
               —
            
            
               ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 8 ja 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
            
         
               —
            
            
               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010, 6. syyskuuta 2011 ja 17. tammikuuta 2013 antamat tuomiot (1),
            
         
               —
            
            
               ottaa huomioon Kreikan tasavallan perustuslain 62 artiklan,
            
         
               —
            
            
               ottaa huomioon työjärjestyksen 5 artiklan 2 kohdan, 6 artiklan 1 kohdan ja 9 artiklan,
            
         
               —
            
            
               ottaa huomioon oikeudellisten asioiden valiokunnan mietinnön (A8-0044/2015),
            
         
               A.
            
            
               ottaa huomioon, että Kreikan korkeimman oikeuden apulaissyyttäjä on pyytänyt Euroopan parlamentin jäsenen Theodoros Zagorakisin parlamentaarisen koskemattomuuden pidättämistä, jotta häneen kohdistuvaa rikosepäilyä voitaisiin tarvittaessa käsitellä tuomioistuimessa;
            
         
               B.
            
            
               ottaa huomioon, että Euroopan unionin erioikeuksista ja vapauksista tehdyssä pöytäkirjassa N:o 7 olevan 9 artiklan nojalla Euroopan parlamentin jäsenillä on oman valtionsa alueella kansanedustajille myönnetty koskemattomuus;
            
         
               C.
            
            
               ottaa huomioon, että Kreikan perustuslain 62 artiklassa kielletään maan parlamentin jäsenen syytteeseen asettaminen, pidättäminen, vangitseminen tai hänen vapautensa rajoittaminen muulla tavoin vaalikauden aikana ilman parlamentin suostumusta;
            
         
               D.
            
            
               ottaa huomioon, että Theodoros Zagorakisia syytetään ruumiinvamman tuottamuksesta ja työpaikan turvallisuusmääräysten laiminlyömisestä;
            
         
               E.
            
            
               ottaa huomioon, että syytteessä on kyse PAOK-jalkapalloseuran kotistadionilla kyseisen seuran työntekijälle 13. toukokuuta 2010 aiheutuneesta työtapaturmasta ja että syyte on nostettu Theodoros Zagorakisia vastaan seuran puheenjohtajana ja oikeudellisena edustajana;
            
         
               F.
            
            
               toteaa, että rikosepäily ei selvästikään liity millään tavoin Theodoros Zagorakisin asemaan Euroopan parlamentin jäsenenä vaan kyse on siitä, että hän on PAOK-jalkapalloseuran puheenjohtaja;
            
         
               G.
            
            
               toteaa, että syytökset eivät koske Euroopan unionin erioikeuksista ja vapauksista tehdyssä pöytäkirjassa N:o 7 olevassa 8 artiklassa tarkoitettuja Euroopan parlamentin jäsenen tehtäviä hoidettaessa ilmaistuja mielipiteitä eivätkä äänestyksiä;
            
         
               H.
            
            
               toteaa, ettei ole aihetta olettaa, että syytöksellä haluttaisiin vahingoittaa parlamentin jäsenen poliittista toimintaa (fumus persecutionis), koska syytös on esitetty vuosia ennen parlamentin jäsenen tehtävien vastaan ottamista;
            
         
               1.
            
            
               päättää pidättää Theodoros Zagorakisin koskemattomuuden;
            
         
               2.
            
            
               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Kreikan korkeimman oikeuden syyttäjäviranomaiselle.
            
         
      (1)  Yhteisöjen tuomioistuimen tuomio 12.5.1964, Wagner v. Fohrmann ja Krier, 101/63, ECLI:EU:C:1964:28, yhteisöjen tuomioistuimen tuomio 10.7.1986, Wybot v. Faure ym., 149/85, ECLI:EU:C:1986:310, yhteisöjen ensimmäisen oikeusasteen tuomioistuimen tuomio 15.10.2008, Mote v. parlamentti, T-345/05, ECLI:EU:T:2008:440, yhteisöjen tuomioistuimen tuomio 21.10.2008, Marra v. De Gregorio ja Clemente, C-200/07 ja C-201/07, ECLI:EU:C:2008:579, unionin yleisen tuomioistuimen tuomio 19.3.2010, Gollnisch v. parlamentti, T-42/06, ECLI:EU:T:2010:102, unionin tuomioistuimen tuomio 6.9.2011, Patriciello, C-163/10, ECLI: EU:C:2011:543 sekä unionin yleisen tuomioistuimen tuomio 17.1.2013, Gollnisch v. parlamentti, T-346/11 ja T-347/11, ECLI:EU:T:2013:23.